Trump spune că informația despre fața lui sculptată pe Muntele Rushmore ar fi un fake news, dar "este o idee bună".
Un articol semnat de New York Times spune că Trump ar vrea ca fața lui să apară pe Muntele Rushmore. Trump afirmă că această informație este un "fake news", dar i se pare "o idee bună". Trump i-ar fi spus guvernatoarei din Dakota de Sud, la scurt timp după ce a devenit președinte, că acesta ar fi visul său.
Președintele Americii, Donald Trump, a negat afirmația făcută de New York Times, cum că și-ar dori să aibă chipul sculptat pe Muntele Rushmore, relatează Forbes.Totuși, Trump a spus și că "ar fi o idee bună".Președintele Americii, cunoscut pentru tendința de a răspândi fake news-uri pe Twitter, acuză că informația despre dorința sa de a avea chipul pe Muntele Rushmore este chiar un "fake news".Luni, Trump a scris pe Twitter că "Nu am sugerat asta niciodată, totuși, bazându-mă pe toate lucrurile pe care le-am făcut în trei ani și jumătate pentru americani, poate mai mult decât orice președinte, mi se pare o idee bună".Articolul scris de New York Times nu este prima dovadă că Trump ar fi interesat ca fața sa să apară pe Muntele Rushmore.La scurt timp după ce a devenit președinte și a depus jurământul, Trump i-ar fi spus lui Kristi Noem, guvernatoarea Dakotei de Sud, că este visul lui să aibă fața pusă pe Muntele Rushmore: "Știai că este visul meu să am fața pe Muntele Rushmore?".